Marjun Syderbø Kjelnæs

Marjun Syderbø Kjelnæs (født 1974, opvokset i Thorshavn) er en færøsk digter, dramatiker og prosaist. Hun er forfatter til fjorten værker af forskellige genrer. Blandt disse er hendes tre digtsamlinger: Karmageitin (2022), Rót Tripp (2012) og Opna (2016). Hendes to teaterstykker Gentukamarið (2022) og Tóm Rúm (2014) er begge opført på den færøske nationalscene. Marjun har samarbejdet med sangerinden Eivør Pálsdóttir og DR Big Bandet på den musikalske komposition At the Heart of a Selkie. Blandt de sangtekste hun har skrevet for Eivør: Verð mín, Salt, Slør, Gullspunnin, Mánasegl, Stirdur saknur, The Swing. 

I 2010 udgav hun ungdomsromanen Skriva í sandin.
Hun har været nomineret til og har modtaget både nationale og internationale priser, og hendes værker er blevet oversat til de forskellige nordiske sprog samt engelsk, tysk og fransk.

Baggrund og karriere 
Marjun Syderbø Kjelnæs er opvokset i Tórshavn. Hun er uddannet sygeplejerske, og har en bachelor i sprog og litteratur. Hendes første novelle fra 2001, Kópakona, har bagrund i hendes daværende arbejde som sygeplejerske på afdeling B8 på Landssygehuset. Hendes første novellesamling, 'Ein farri av kolvetni, udkom i 2004.

I 2009 fik hun et tre-årigt arbejdslegat fra Mentanargrunnur Landsins (Færøernes Kulturfond), og året efter udgav hun ungdomsromanen Skrivað í sandin, der er oversat til flere andre sprog og som førte til flere priser og nomineringer.

I 2012 udgav hun sin første digtsamling med titlen Rót Trip på færøsk, hvor der leget med den dobbelte betydning af ordet "rót", som i færøsk udtale lyder som det engelske ord "Road", og den færøske betydning af ordet Rót, der betyder "rod" (f.eks. rodfrugt). Digtsamlingen er blevet oversat til norsk og engelsk.

I 2014 udkom hendes første teaterstykke Tóm rúm, der blev opført på Færøernes Nationalteater (Tjóðpallur Føroya), med skuespillerne Annika Johannessen, Hjálmar Dam, Annika Hoydal, Annfinnur Heinesen, Nicolaj Falck og Hans Tórgarð. Skuespillet blev instrueret af Eyðun Johannessen.

I november 2015 vandt Syderbø Kjelnæs en romankonkurrence, der blev udskrevet af Færøske Boghanderes Forening ved Færøernes Bogfestival i Nordens Hus i Tórshavn i november 2014. Vinderen blev annonceret ved Bogfestivalen i november 2015.

I 2016 udkom digtsamlingen Opna, der er udsprunget fra Kjelnæs' samarbejde med sangerinden Eivør Pálsdóttir. Kjelnæs skrev teksten til sangene i Eivørs album At the heart of a Selkie, der tager udgangspunkt i sagnet om sælkvinden (færøsk: Kópakonan), der er kendt på Færøerne, men som også kendes i forskellige versioner i flere andre lande. "Opna" er det færøske ord for en hunsæl, men kan også betyde en åben bog og det at åbne sig. At the heart of a Selkie blev fremført af Eivør Pálsdóttir og DR Big Bandet og DR Vokalensemble i Koncerthusets koncertsal i København og i Nordens Hus i Tórshavn.

Fra 2014 til 2017 samarbejdede Marjun Syderbø Kjelnæs med filminstruktøren Sakaris Stórá om en spillefilm, der foregår i en færøsk bygd. Filmen handler om to teenage piger, som kommer fra to vidt forskellige miljøer, og bliver veninder. Ester kommer fra en religiøs familie, Ragna kommer fra en familie med alkoholproblemer, de flytter til bygden, hvor Ragna bor, og de bliver veninder. Filmen udkom i 2017 med titlen Dreymar við havið (engelsk titel: Dreams by the Sea, dansk: Drømme ved havet). Kjelnæs har skrevet manuskriptet.

I 2020 udgav Kjelnæs ungdomsromanen "Sum rótskot", som har et meget aktuelt tema, fire unge fra Tórshavn kæmper for at sætte fokus på klimaforandringerne bl.a. ved at arrangere klimastrejke udenfor lagtinget. Samtidig kæmper en af pigerne, Miriam, med den arvelige sygdom cystisk fibrose, som er meget hård for lungerne. De tager sagen i egen hånd, men det får utilsigtede konsekvenser.

I 2022 udkom digtsamlingen Karmageitin, samt hendes andet teaterstykke Gentukamarið, der blev opført på Færøernes Nationalteater (Tjóðpallur Føroya), med skuespillerne Beinta Clothier, Bartal Augustinussen og Hans Tórgarð. Skuespillet blev instrueret af Anne Zacho Søgaard.

 Bibliografi 
 2000 Russiskur dansur, udgivet i novellesamlingen Russiskur dansur 2001 Kópakona udgivet i novellesamlingen Mjørki í heilum 2002 Trongd et radiospil
 2004 Ein farri av kolvetni, novellesamling med 9 noveller
 2006 Die Kette (Ketan) i tysk oversættelse, udkom i antologien Von Inseln weiss ich…, udgivet af Unionsverlag.
 2006 Tað svarta portrið novelle, publiseret i Mín jólabók 2007 Og tú fert rennandi, digt, udgivet i det færøske magasin Vencil nr. 2
 2007 Hvør fjalir seg í postkassanum? - børnebog, udgivet af Bókadeild Føroya Lærarafelags
 2008 Hvør fjalir seg í ferðataskuni? - børnebog, udgivet af Bókadeild Føroya Lærarafelags
 2009 Hvør fjalir seg í smúkkuskríninum? - børnebog, udgivet af Bókadeild Føroya Lærarafelags
 2010 Novelle udgivet i den nordiske novellesamling Elskar - elskar ikki (Elsker mig - elsker mig ikke)
 2010 Skriva í sandin ungdomsroman, udgivet af Bókadeild Føroya Lærarafelags
 2012 Skriv i sandet, oversat til dansk af Hugin Eide, Forlaget Torgard
 2012 Ecrire dans le sable (Skriva í sandin) i fransk oversættelse i novellesamlingen Nouvelles Pays Nordiques, hvilket betyder: Noveller fra de nordiske lande.
 2014 Skriv i sanden, oversat til norsk af Lars Moa
 2015 Skrifa i sandinn, í íslendskari týðing, Bókaormurin
 2012 Rót Trip - digtsamling, Sprotin.
 2014 Root Trip, i engelsk oversættelse af Marita Thomsen
 2015 Rot Trip, i norsk oversættelse af Lars Moa, Bokbyen forlag
 2012 Eg undrist, At týða týdningin, Allar línur spennast, Vit hava hits áður. Digte udgivet i Vencil, nr. 11
 2014 Tóm rúm (Tomme rum), skuespil, Sprotin, 978-99972-1-041-8 The play opened in February 2014 in Tórshavn on Tjóðpallur Føroya.
 2016 At the heart of a Selkie, digte skrevet til Eivør Pálsdóttir
 2016 Opna - digte, Sprotin
 2016 Óendaliga vera, roman, Bókadeild Føroya Lærarafelags
 2017 Dreams by the sea. Film, instrueret af Sakaris Stórá. Marjun S. Kjelnæs skrev manuskriptet.
 2020 Sum rótskot, roman, Bókadeild Føroya Lærarafelags
 2022 Karmageitin, digte, Ungu Føroyar
 2022 Gentukamarið, skuespil, Ungu Føroyar

 Priser m.m. 
 2001 Listastevna Føroya, 2. pris
 2002 Listastevna Føroya, 1. pris
 2004 Legat fra den færøske fond Grunnur Thorvalds Poulsen av Steinum
 2008 Vandt Barnamentanarheiðursløn Tórshavnar býráðs for børnebogsserien Hvør fjalir seg 2008 Vandt en pris ved en konkurrence i at skrive ungdomsnoveller.
 2009 Fik tildelt 3-årig arbejdslegat fra Mentanargrunnur Landsins (Færøernes Kulturfond, oprettet af Færøernes Kulturministerium)
 2011 White Raven fra Deutsche Jugendbibliothek for bogen Skriva í sandin 2011 Nordisk Børnebogspris fra Nordisk Skolebibliotekarforening for bogen Skriva í sandin 2012 Nomineret til Vestnordisk Råds Børne- og Ungdomslitteraturpris for bogen Skriva í sandin 2013 Nomineret til Nordisk Råds børne- og ungdomslitteraturpris for bogen Skriva í sandin 2015 Vandt romankonkurrencen Tann føroyska bókhandlaravirðislønin ( Den færøske boghandlerpris ), udskrevet af Færøernes Boghandleres Forening. Vinderen modtog 6700 euro samt udgivelsesaftale med Bókadeild Føroya Lærarafelags.
 2017 Vandt FMA pris i kategorien Bedste tekst (hun skrev teksten til At the Heart of a Selkie til Eivør Pálsdóttir og Peter Jensen & DR Big Band
 2020 Vandt Barnabókavirðisløn Tórshavnar býráðs for bogen Sum rótskot 2021 Nomineret til Nordisk Råds børne- og ungdomslitteraturpris for bogen Sum rótskot
 2021 Vandt FMA pris i kategorien Bedste tekst (Mánasegl)
 2023 Nomineret til Nordisk Råds litteraturpris for digtsamlingen Karmageitin samt teaterstykket Gentukamarið''

References

Eksterne links 
 Marjun S. Kjelnæs hos Forlaget Torgard 

Børnebogsforfattere fra Færøerne
Digtere fra Færøerne
Kvindelige forfattere i det 21. århundrede
Novelleforfattere fra Færøerne
Romanforfattere fra Færøerne
Dramatikere fra Færøerne
Manuskriptforfattere fra Færøerne
Sygeplejersker
Personer fra Thorshavn